DeHearty

Kumpulan DeHearty  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu nasyid Melayu.

Sejarah Penubuhan
Kumpulan DeHearty telah ditubuhkan pada Ogos 2003 oleh Hisyam bin Ahmad, bekas anggota kumpulan In-Team yang ketika itu telah tamat pengajian di Universiti Islam Antarabangsa Malaysia (UIAM). Penubuhan DeHearty bermula apabila Hisyam yang baru setahun meninggalkan In-Team dilamar oleh pihak pengurusan NAR Records, sebuah syarikat rakaman tempatan yang pernah mengedarkan album-album terbitan Hijjaz Records seperti UNIC, Ae-man dan juga In-Team. Pada mulanya, NAR Records menawarkan Hisyam untuk merakamkan album solo, namun Hisyam pada ketika itu berasa janggal untuk bergerak solo kerana sudah terbiasa bergerak secara kumpulan mencadangkan NAR Records untuk menubuhkan kumpulan nasyid yang akan diketuai oleh beliau sendiri selaku penyanyi utama. NAR Records kemudiannya bersetuju dengan permintaan Hisyam dan meminta beliau untuk mencari sendiri anggota-anggota bagi melengkapkan penubuhan kumpulan nasyid baharu. Beberapa orang calon telah disenarai pendek oleh Hisyam untuk sesi uji bakat, namun akhirnya 3 orang mahasiswa UIA iaitu Azrul, Zulfahmi dan Warie dipilih sebagai anggota rasmi yang akan bersama beliau untuk menubuhkan sebuah kumpulan nasyid baharu dan tertubuhlah DeHearty.

Setelah beberapa bulan mereka merakamkan lagu di studio milik  NAR Records, akhirnya siaplah album pertama DeHearty yang diberi judul Di Hati pada tahun 2004. Album ini memperkenalkan DeHearty sebagai kumpulan nasyid yang boleh berdiri sebaris dengan kumpulan nasyid lain seperti Hijjaz, In-Team, UNIC, Mestica, Rabbani dan Raihan. Album ini memperkenalkan lagu-lagu hit mereka seperti Inspirasi Hati, Di Hati, Pasrah Segalanya, Bidadari Hidupku, Kembara Hidup, Kasih Sayang dan sebuah lagu sirah berjudul Abu Bakar as-Siddiq. Biarpun mereka dikenali ramai, namun ada sedikit kontroversi yang melanda mereka apabila ada yang mengatakan bahawa lagu Pasrah Segalanya sebenarnya ditujukan kepada kumpulan lama Hisyam iaitu In-Team berdasarkan pada keterangan di kulit album Di Hati itu. Namun, kontroversi itu berlalu begitu sahaja tanpa sebarang maklum balas dari kedua-dua pihak.

Setahun kemudian, mereka telah menghasilkan album kedua yang berjudul Insan Istimewa yang dikeluarkan pada tahun 2005. Album ini melonjakkan lagi nama mereka dengan lagu-lagu hit seperti Wanita, Permata Yang Dicari, Cinta Bersulam Noda dan sebuah lagu sirah yang berjudul Siti Zulaikha.

Namun selepas album Insan Istimewa, DeHearty seakan menyepi dari dunia nasyid berikutan perubahan landskap muzik yang pada ketika itu cenderung kepada lagu-lagu indie. Akhirnya kumpulan ini tidak lagi aktif biarpun mereka sebenarnya telah menandatangani perjanjian untuk membolehkan aktiviti seni mereka diuruskan oleh Inteam Records pada tahun 2007.

 Ahli 
 Hisyam bin Ahmad (Hisyam)
 Mohd Azrul Azlan bin Abd Hamid (Azrul)
 Zulfahmi bin Said (Zul)
 Sadzwarie bin Mohd Dom (Warie)

 Diskografi 

TahunJudulJualan2004Di Hati
 Dikeluarkan : 2004 
 Label : NAR Records2005Insan Istimewa
 Dikeluarkan : 2005
 Label : NAR Records

 Album 
Di Hati (2004)
Pasrah Segalanya
Selawat Burdah
Kembara Hidup
Pengantin Baru
Balik Kampung
Di Hati
Bidadari Hidupku
Abu Bakar As-Siddiq
Kasih Sayang
Inspirasi HatiAlbum Di Hati di Apple Music

Insan Istimewa (25 Julai 2005)
Permata Yang Dicari
Cinta Bersulam Noda
Kau Hadir
Wanita (Piano Version)
Siti Zulaikha
Ayah
Indahnya Ciptaan Mu
Janjiku
Erti Persahabatan Ini
WanitaAlbum Insan Istimewa di Apple Music

 Lagu-Lagu 

Trivia
 Pada tahun 2015, Hisyam yang merupakan penyanyi utama & ketua kumpulan DeHearty telah kembali menganggotai kumpulan asalnya, Inteam yang dianggotai oleh sahabat-sahabatnya iaitu Syah, Hazamin dan Rahim.
 Azrul Azlan kini dianugerahkan gelaran doktor dan masih terlibat dalam industri, namun hanya di belakang tabir.
 Azrul Azlan merupakan pencipta lagu dan penulis lirik lagu Cahaya 114 nyanyian Khai Bahar.

 Pautan luar 

Kategori:Kumpulan nasyid Malaysia